ขอ กทม. ช่วยประสาน ขสมก. ให้ปรับปรุงบริหารการเดินรถ รถปรับอากาศ สาย 79 ใหม่ ที่ขับรถรอกันทำให้รถขาดช่วง

เมื่อวันที่ 22 ก.พ.66 เวลา 8.10น. ผมรอรถอยู่ที่ป้ายรถเมล์กิ่งเพชร ฝั่งมุ่งหน้าถนนราชดำเนิน ได้ดูการเดินทางของรถผ่าน App ViaBus ปรากฎว่ามีปรับอากาศ สาย 79 เดินรถมาถึงใกล้บริเวณสี่แยกราชเทวี แต่ปรากฎว่ารถกลับเดินรถช้าลงจนรถสายอื่นแซงหมด และเห็นได้ว่ามีรถสาย 79 อีกคันตามมาอีกคันห่างไป 1 แยกไฟแดง คาดว่าคงรอกัน รถเมลล์สายอื่นก็ผ่านมาเรื่อยๆ จากทางเดียวกันแสดงว่าไม่ได้เกิดจากปัญหารถติดแต่อย่างใด พอรถปรับอากาศสาย 79 ขับตามมาทันสาย 79 อีกคัน ทีนี้เริ่มขั้นเร็วทั้ง 2 คัน ขับตามกันมาเลยครับ จากที่แยกราชเทวี รอกันอยู่เกือบครึ่งชั่วโมงถึงจะมาถึงป้ายกิ่งเพชร ทั้งๆ ที่ระยะห่างแค่ป้ายเดียวและรถก็ไม่ติด และที่ขับตามกันมา รถก็โล่ง แทนที่จะรีบขับ เว้นระยะห่างกันมา จะได้ให้บริการประชาชนได้ทั่วถึงและตรงเวลา การขับรถตามๆ กันไม่ได้มีเฉพาะช่วงเช้า ช่วงเย็นก็เป็น โดยเฉพาะช่วงถนนราชดำเนินมุ่งหน้าแยกราชเทวี ทำให้ช่วงเลิกงาน 16:30 รถสาย 79 จะไม่ค่อยมีเพราะขับตามกัน เป็นประจำ เร่งทำเวลาและจะผ่านราชดำเนินไปตั้งแต่ 16:00น. แล้ว ทำให้รถขาดช่วง หลังเลิกงานประชาชนจะรอรถกันนานกว่าจะมีมา ขอให้ ขสมก จัดระเบียบรถสายดังกล่าวด้วย

หมายเหตุ: รถเมล์ปรับอากาศสาย 79 ทั้ง 2 คัน อ้างอิงจาก App ViaBus คือ คันที่รอ รหัส 6-56035 คันที่ขับตาม รหัส 6-56054 รถทั้งสองคันไม่ได้เสีย มีคนขึ้นครับ